Diari Oficial de la Generalitat Valenciana


Sumari del DOGV 1976, del 03-03-1993 (1993/827330)

RESOLUCIÓ de 12 de gener de 1993, de l'Institut Valencià de la Joventut, per la qual regula la normativa de contractació, reserva i utilització de les instal.lacions de joventut.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   1976

Data del DOGV
:   03-03-1993

Secció del DOGV
:   ALTRES DISPOSICIONS

Número del document
:   1993/827330


Data del document
:   12-01-1993

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

Resolució de 12 de gener de 1993, de l'Institut Valencià de la Joventut, per la qual regula la normativa de contractació, reserva i utilització de les instal.lacions de joventut.  
Els albergs juvenils de la Comunitat Valenciana cada vegada són més utilitzats per joves, bé individualment, bé en grup, de les distintes comunitats autònomes de l?Estat Espanyol i de la resta de països en general.  
La diversitat de procedència i l'augment de les sol·licituds, i el major nombre d'albergs de joventut, crea la necessitat de regular de forma àgil el procés de reserva, contractació i utilització de les instal·lacions esmentades.  
Amb la finalitat d'aconseguir una major agilitat en les reserves de places, i d'acord amb les funcions que m'atribueix la Llei de la Generalitat Valenciana 4/1989, de 26 de juny, sobre l'Institut Valencià de la Joventut, resolc:  
Article únic  
Regular el procediment de reserves de places, tant de grups com individuals, als albergs i campaments juvenils de l'Institut Valencià de la Joventut, les quals es regiran d'acord amb les bases de l'annex d'aquesta resolució.  
DISPOSICIONS FINALS  
Primera  
Queda derogada la Resolució de 5 de gener de 1988, de la Direcció General de Joventut, per la qual regulava el procediment de reserva de places als albergs i campaments juvenils de la Generalitat Valenciana.  
Segona  
Aquesta resolució entrarà en vigor el mateix dia de la seua publicació en el Diari Oficial de la Generalitat Valenciana.  
València, 12 de gener de 1993.- El Director General de l?IVAJ: Joan- Calabuig i Rull.  
ANNEX  
1. Lloc on fer la reserva  
Les reserves de places per utilitzar les instal·lacions juvenils de l?IVAJ - albergs i campaments- podran fer-se al Servei d'Associacionisme i Centres de Vacances de l?IVAJ, a les oficines de Turivaj, als centres d'informació juvenil que tinguen aquest servei i als mateixos albergs si tenen mitjans tècnics i de personal per fer-ho.  
No obstant això, quan la reserva es faça amb una antelació igual o inferior a 10 dies, s'haurà de fer directament en la instal·lació sol·licitada.  
2. Dates mínimes i màximes per fer les reserves-  
a) Per a grups:  
Les reserves es podran fer amb una antelació de 6 mesos com a màxim, i no s'admetran reserves per a dates que superen aquest període.  
b) Reserves individuals i familiars:  
Les reserves amb caràcter individual o familiar es podran fer amb una antelació de 2 mesos com a màxim.  
3. Permanència màxima a l'alberg  
a) Per a grups:  
Les reserves realitzades per a grups (a partir de 10 persones) proveïts de carnet d'alberguista col·lectiu i que presenten un programa concret d'activitats podran ser per a una estada de 15 dies com a màxim.  
b) Individual i familiar:  
La utilització màxima, de manera continuada, d'individus o famílies serà, normalment, de tres dies. No obstant això, si l'alberg no té una ocupació completa, el director podrà augmentar-ne el temps d'estada.  
4. Requisits  
Per a poder utilitzar els albergs de joventut, tots els usuaris hauran d'estar en possessió del carnet d'alberguista, tant si en fan ús individualment, en família o en grup. En cadascun dels casos hauran de tenir el carnet adient i aconseguir-lo abans de formalitzar qualsevol reserva de places.  
L'edat mínima per poder fer una reserva individual és de 14 anys.  
5. Procediment i pagament  
Quan la reserva siga feta per un grup i aquest en tinga ja la confirmació, haurà de realitzar l?ingrés del 20% del total de l?estada, en concepte de bestreta, en un termini màxim de 7 dies, per tal de considerar efectiva la reserva, i lliurar-ne, dins d'aquest termini, el justificant de l?ingrés en l?oficina on se'n va fer la contractació.  
Altrament, la reserva es considerarà, automàticament, anul·lada.  
Quan la reserva siga feta de forma individual o per a famílies, l?ingrés del 20% es realitzarà el mateix dia que s'efectue aquella i se'n lliurarà el justificant, en un termini màxim de 48 hores, en l?oficina que féu la contractació. D'altra manera, la reserva, automàticament, es considerarà anul·lada.  
Les reserves fetes telefònicament hauran de formalitzar-se, amb caràcter general, en un termini màxim de 72 hores. En cas contrari, la reserva quedarà, automàticament, anul·lada.  
Si es tracta d'un alberg, el 80% restant s'abonarà en la mateixa instal·lació el primer dia de l?estada. Si es tracta d'un campament, l'abonament de la quantitat pendent s'haurà d'ingressar abans d'iniciar-hi l?estada i haurà de lliurar-se'n, en l?oficina on es realitze la reserva, el justificant del pagament.  
Els usuaris que facen ús d'un alberg sense fer-ne abans la reserva, abonaran la totalitat de l?estada en l'alberg mateix.  
6. Augment de places  
Una vegada s'haja fet la reserva per a un nombre determinat de places, no se'n podrà augmentar la quantitat sense la sol·licitud prèvia i l'autorització posterior de l'oficina que n'haja fet la contractació.  
7. Anul·lació de places  
Si l'anul·lació, total o parcial, de les places contractades es fa 45 dies abans de començar l'activitat, l'entitat contractant tindrà dret a la devolució de la bestreta.  
Si l'anul·lació es fa amb menys de 45 dies d'antelació i sense causa greu justificada, l'entitat contractant no tindrà dret a la devolució de la bestreta.  
8. Horaris d'incorporació  
Els usuaris s'incorporaran a l'alberg a partir de les 11'00 hores. Per fer qualsevol modificació d'aquest horari caldrà acordar-la amb el director de la instal·lació.  
La persona que figure, en la sol·licitud de reserva, com a responsable d'un grup haurà de formar part del grup durant tota l?estada.  
En el moment de fer la reserva es lliurarà als alberguistes la normativa dels albergs de joventut, normes que hauran de comprometre's a complir durant el període de la seua estada.  
Els alberguistes hauran d'assabentar-se, abans de fer-ne la reserva, de les característiques de la instal·lació quant a dormitoris, sales d'estar, aules, etc.  
9. Imprès de sol·licitud de reserva  
L'imprès de sol·licitud de reserva serà facilitat a les persones interessades per les oficines de formalització de reserves.